b'\n_START_ARTICLE_\nKopovsko jezero\n_START_PARAGRAPH_\nKopovsko jezero je vrsta umjetnog jezera. Nastanak ovih vrsta jezera niju nu\xc5\xbeno ishod namjere, nego povoljnog spleta okolnosti. Kopovska jezera nastaju na mjestima gdje su bili povr\xc5\xa1inski kopovi. Udubine po raznim osnovama ispuni voda, koja se ondje i zadr\xc5\xbei. Ispunjavanje vodom dopusti se nakon \xc5\xa1to prestane eksploatacija rude i drena\xc5\xbea vode iz kopa. Kopovsko jezero mo\xc5\xbee nastati i kao posljedica kopa, ali ne nu\xc5\xbeno i na mjestu kopa. To je kad se jalovina dovozi na mjesto gdje pregradi povr\xc5\xa1inske tokove vode. Napajanje vodom mo\xc5\xbee biti i od podzemnih voda koje izbiju na mjestu udubljenja u jalovini. Obale ovakvih jezera nepravilne su. Zbog  naravi kopanja kopa i odlaganja jalovine nagibi su veliki i \xc4\x8desti su odroni i lokalne depresije. Voda u podlozi stvara osnovu za stvaranje ekosustava. Budu\xc4\x87i da jezera osiguravaju da je stalno vlaga i iz zraka, stvara se uvjet za povratak biljnih i \xc5\xbeivotinjskih vrsta na prethodno degradirana stani\xc5\xa1ta te preko biolo\xc5\xa1kih  me\xc4\x91udjelovanja uspostavljaju se obi\xc4\x8dni mo\xc4\x8dvarni ekosustavi. Progradacija je spontana. Na mjestima gdje su progradacijski stadiji pro\xc5\xa1li formiraju se poplavne \xc5\xa1ume vrba i razvijene zajednice tr\xc5\xa1\xc4\x87aka i submerznih  ekosustava.'